**OAJ:n Kymenlaakson alueyhdistys ry YHDISTIEDOTE 8/2020**

Korkeavuorenkatu 2 C 71, 48100 Kotka

sihteeri@oajkymenlaakso.fi

[www.oajkymenlaakso.net](http://www.oajkymenlaakso.net)

Tässä tiedotteessa 7.12.2020 pidetyn alueyhdistyksen hallituksen kokouksen keskeisimpiä asioita.

**1. Toimihenkilöiden katsaukset**

Alueasiamies Tuomas Riikonen:

- vuonna 2021 OAJ:llä teemana/hankkeena *koulutuksen arvostuksen nostaminen,* johon budjetoitu 1,5 M€

- valittiin alueyhdistyksen yhteyshenkilöksi Olli-Pekka Hakkarainen

- järjestetään ensi vuoden maaliskuussa varhaiskasvatuksen johtaville viranhaltijoille suunnattu vaka-seminaari

Aluetiedottaja Annukka Mansikka:

- Nenäpäiväkampanja oli erittäin onnistunut --> alueyhdistys sai paljon positiivista näkyvyyttä

**2. Hallitus-, valtuusto- ja toimikunta-asiat**

OAJ-valtuutettu Timo Markkanen:

- OAJ:n ja THL:n johto tavanneet, jonka myötä kouluille/oppilaitoksiin on saatu selkeämmät ohjeistukset koronavirussuojautumisessa (lähtökohtana ensisijaisesti aikuisten suojautuminen)

- fiilis -mittarin käyttäjämäärät laskeneet

- neuvottelujohtaja Petri Lindroosin mukaan työmarkkinajärjestöjen kesken ”yhteisen sävelen” löytyminen takkuista

- ammatillisen koulutuksen osaamispisteiden yhteensovittaminen lukiokoulutuksen kanssa ajankohtaista

- etäopetuksen yhteiset pelisäännöt saatava luotua

**3. Yhdistyksen alkuvuoden ja kevään toiminta**

Päätettiin valmistella alkuvuodesta kysely (Google Formsin kautta), jossa kotisivuilta pitäisi etsiä vastauksia muutamiin kysymyksiin --> arvonta osallistujien kesken

- hallituksen suunnitteluseminaarin ajankohta päätetään tammikuussa (alustavasti helmikuun 1. tai 2. viikonvaihde)

- tarjotaan jäsenistölle yhden illan (2 h) koulutus Avara Valmennus -yritykseltä tammikuun loppupuolella/helmikuun alkupuolella. Koulutus Teamsin välityksellä.

**4. Kuntavaalityö paikallisyhdistyksissä**

Huhtikuussa 2021 järjestettävät kuntavaalit ovat eräs ensi vuoden tärkeimmistä vaikuttamisen paikoista OAJ:n toiminnassa. Tämän vuoksi päätettiin tukea paikallisyhdistyksiä kuntavaalitilaisuuksien järjestämisessä **max. 20 eurolla/osallistuja** (ei tarvitse olla OAJ:n jäsen). Saadakseen tuen paikallisyhdistyksen täytyy tehdä järjestettävästä tilaisuudesta anomus alueyhdistyksen hallitukselle 15.2.2021 mennessä (sihteeri@oajkymenlaakso.fi). Tuki maksetaan toteutuneita kuluja vastaan, eli kuitit on toimitettava alueyhdistykselle.

**5. Seuraava kokous**

Seuraava kokous pidetään 18.1.2021 klo 17.00.

Hallituksen puolesta,

Janne Tolvanen

sihteeri